মামলায় ওই তরুণী অভিযোগ করেন, ধর্ষণের পাশাপাশি আপত্তিকর ভিডিও ধারণ করে তাদিয়ে ব্ল্যাকমেইলের চেষ্টাও করা হয়েছে। মামলার এজাহারে বলা হয়েছে, ২০০৫ সালে ওই তরুণীর মাকে বিয়ে করেন আরমান। তাদের দুজনেরই এটি দ্বিতীয় বিয়ে। বিয়ের পর মায়ের সঙ্গে মোহাম্মদপুর এলাকার নুরজাহান রোডের বাসায় ওঠেন ওই তরুণী। কর্মজীবী মা প্রতিদিন সকালে কাজে বেরিয়ে যাওয়ার সুযোগে ২০০৮ সালের কোনো একদিন আরমান তাকে প্রথম ধর্ষণ করেন। সেসময় তিনি সপ্তম শ্রেণিতে পড়তেন। সেসময় তুলে রাখা আপত্তিকর ছবি ও ভিডিও প্রকাশের হুমকি দিয়ে এরপর থেকে নিয়মিত তাকে ধর্ষণ করতেন আরমান।